"ดิจิทัล วิลเลจ" แก้ไขปัญหาความยากจนให้กับชุมชน ตามแนว “เถาเป่า โมเดล”
นายทศพล ทังสุบุตร อธิบดีกรมพัฒนาธุรกิจการค้า เปิดเผยว่า กรมฯ ติดตามผลการดำเนินโครงการพัฒนาชุมชนอัจฉริยะออนไลน์ หรือ Digital Village by DBD ตั้งแต่ปี 2562 - 64 โดยใช้ต้นแบบหมู่บ้านเถาเป่า หรือเถาเป่าโมเดลของจีน ที่ใช้เทคโนโลยีเข้ามาช่วยเพิ่มรายได้ให้กับผู้ผลิตสินค้าชุมชนด้วยการผลักดันเข้าสู่การค้าออนไลน์ ซึ่งปัจจุบันสามารถผลักดันให้เกิดชุมชนต้นแบบได้แล้วรวม 34 ชุมชนทั่วประเทศ แยกเป็นปี 2562 จำนวน 5 ชุมชน ปี 2563 จำนวน 15 ชุมชน และปี 2564 จำนวน 14 ชุมชน ซึ่งสามารถช่วยสร้างงาน สร้างรายได้ให้กับชุมชน และช่วยในการขับเคลื่อนเศรษฐกิจในระดับฐานรากได้จริง เพราะสามารถเพิ่มรายได้ให้กับชุมชนผ่านช่องทางออนไลน์เฉลี่ยอย่างน้อย 10% ต่อปี และเพิ่มรายได้ตั้งแต่หลักหมื่น แสน และมากกว่า 5 แสนบาทต่อเดือนชุมชนที่ได้รับการผลักดันให้เป็นชุมชนอัจฉริยะออนไลน์ ปี 2562 ได้แก่  ชุมชนนาข่า จังหวัดอุดรธานี ผ้าไหม ผ้าพื้นเมือง ชุมชนใบชาดอยแม่สลอง จังหวัดเชียงราย สินค้าใบชา ชุมชนด่านเกวียน จังหวัดนครราชสีมา เครื่องปั้นดินเผา  ชุมชนบ้านวังส้มซ่า จังหวัดพิษณุโลก ผลิตภัณฑ์จากส้มซ่า และชุมชนควนขนุน จังหวัดพัทลุง หัตถกรรมกระจูดส่วนปี 2563 จำนวน 15 ชุมชน ได้แก่ ชุมชนสรรพยา จังหวัดชัยนาท ส้มโอขาวแตงกวา ชุมชนเกาะคา จังหวัดลำปาง ข้าวแต๋น เซรามิก  ชุมชนเมืองพะเยา จังหวัดพะเยา จักสานผักตบชวา  ชุมชนปัว จังหวัดน่าน เครื่องเงินชาวเขา  ชุมชนส่องดาว จังหวัดสกลนคร ผ้าย้อมคราม  ชุมชนปักธงชัย จังหวัดนครราชสีมา ผ้าไหมมัดหมี่โคราช  ชุมชนบางสระเก้า จังหวัดจันทบุรี กกจันทบูร  ชุมชนบ้านน้ำเชี่ยว จังหวัดตราด ท่องเที่ยว  ชุมชนละงู จังหวัดสตูล อาหารทะเลแปรรูป ชุมชนเมืองตรัง จังหวัดตรัง จักสานใบจาก  ชุมชนบ้านสามช่องเหนือ จังหวัดพังงา ท่องเที่ยว  ชุมชนดำเนินสะดวก จังหวัดราชบุรี มะพร้าว ชุมชนบ้านดอนทอง จังหวัดนครปฐม กล้วยแปรรูป ชุมชนมิตรสัมพันธ์ จังหวัดฉะเชิงเทรา ผลิตภัณฑ์เกษตร ผลไม้แช่อิ่ม และชุมชนคลองตาปรั่ง จังหวัดสมุทรสาคร มะพร้าวสำหรับปี 2564 จำนวน 14 ชุมชน ได้แก่  วิสาหกิจชุมชน รังไหมประดิษฐ์ จังหวัดสระบุรี สหกรณ์โคเนื้อกำแพงแสน จำกัด (KUBeef) จังหวัดนครปฐม วิสาหกิจชุมชนกลุ่มแม่บ้านทิวลิป ชุมชนเนินพยอม จังหวัดระยอง กลุ่มวิสาหกิจชุมชนคลองน้ำเค็มทันใจ จังหวัดจันทบุรี  วิสาหกิจชุมชนอาชีพ เกลือทะเลกังหันทอง จังหวัดเพชรบุรี วิสาหกิจชุมชนแปรรูป สมุนไพรปลูกรัก จังหวัดตาก  วิสาหกิจชุมชนกลุ่มผู้ผลิตและแปรรูปแมคคาแดเมีย เขาค้อ จังหวัดเพชรบูรณ์  วิสาหกิจชุมชนพัฒนาผลิตภัณฑ์พืชผักสมุนไพรและผลไม้ จังหวัดลำพูน  วิสาหกิจชุมชนกลุ่มสันมหาพนสมุนไพรอินทรีย์ จังหวัดเชียงใหม่  วิสาหกิจชุมชนกลุ่มท่องเที่ยวเชิงเกษตรอำเภอวังน้ำเขียว จังหวัดนครราชสีมา  วิสาหกิจชุมชนภูเชียงทา จังหวัดชัยภูมิ บริษัท เด็กพิเศษวิสาหกิจเพื่อสังคม จำกัด จังหวัดพังงา วิสาหกิจชุมชนไชโยฟาร์มเห็ด จังหวัดสุราษฎร์ธานี และวิสาหกิจชุมชนตาลโตนด โหนดนาเล จังหวัดสงขลานายทศพล กล่าวว่า สำหรับปี 2565 กำลังอยู่ระหว่างสำรวจศักยภาพชุมชน โดยมีเป้าหมายในปีนี้จำนวน 20 ชุมชน ซึ่งปัจจุบันมีชุมชนที่สนใจเข้าร่วมกว่า 200 ชุมชนทั่วประเทศ โดยเมื่อได้รายชื่อแล้ว กรมฯ จะเข้าไปช่วยฝึกอบรมและพัฒนาให้คนในชุมชน มีองค์ความรู้ด้านการทำธุรกิจออนไลน์ การพัฒนาสินค้า การทำคอนเทนต์ การถ่ายภาพออนไลน์ การทำแพกเกจจิ้ง ตลอดจนการเล่าเรื่องราวให้สินค้าและบริการ และจะช่วยจัดทำสื่อประชาสัมพันธ์ในรูปแบบอินโฟกราฟิกและการผลิตหนังสั้น (ไวรัลคลิป) เพื่อสื่อสารอัตลักษณ์เด่นและเรื่องเล่าของแต่ละชุมชนนอกจากนี้ จะช่วยเชื่อมโยงกิจกรรมการสร้างโอกาสทางการตลาดให้แก่สินค้าชุมชนผ่านช่องทางออนไลน์ โดยการนำไปจำหน่ายในแพลตฟอร์มออนไลน์ที่เป็นที่นิยม เช่น Shopee และ Lazada และผ่านช่องทางออนไลน์อื่น เช่น เฟซบุ๊ก รวมถึงช่องทางออฟไลน์อื่นๆ โดยมีผลการดำเนินการที่ประสบความสำเร็จ เช่น การจัดทำแคมเปญ “สุขใจซื้อของไทย” (www.shopee.co.th/dbdonline) ซึ่งรวมสินค้าจากชุมชนต้นแบบ (ของดีออนไลน์ by DBD) สรุปยอดจำหน่ายตั้งแต่มีนาคม 2563 – สิงหาคม 2564 รวม 5,673,947 บาท